Kill This Love (երգ)

«Kill This Love» (, ), հարավկորեական Blackpink գըրլ բենդի սինգլը, որը թողարկվել է 2019 թվականի ապրիլի 4-ին YG Entertainment, Genie և Interscope Records լեյբլներում, հանդիսանում է խմբի երկրորդ` «Kill This Love» մինի ալբոմի գլխավոր սինգլը։ Այն գրվել է Փեդի Փաքի և Ռեբեկա Ջոնսոնի կողմից, իսկ պրոդյուսերավորվել է վերջիններիս, ներառյալ 24-ի և R.Tee.-ի կողմից։ Սինգլը նկարագրվում է որպես էլեկտրոփոփ ժանրի երգ, որի տեքստում ասվում է թունավոր հարաբերությունները դադարեցնելու որոշման մասին։ Երաժշտական տեսահոլովակը նկարահանվել է Հեն Սըն Սոյի կողմից և բեռնվել է խմբի պաշտոնական ՅուԹյուբյան ալիքում` սինգլի հետ միասին։ Տեսահոլովակի թողարկումից հետո այն ռեկորդ է սահմանել, որպես 24 ժամվա ընթացքում ամենաշատ դիտումներ ունեցած տեսահոլովակ` հավաքելով 56,7 միլիոն դիտում։ 2020 թվականի ապրիլի դրությամբ տեսահոլովակի դիտումների քանակը 802 միլիոն է։

Առևտրային տեսանկյունից սինգլը զբաղեցրել է երկրորդ հորիզոնականը Հարավային Կորեայում և դարձել հարավկորեական կանացի խմբի կողմից թողարկված ԱՄՆ-ում ամենահայտնի երգը, որը զբաղեցրել է 41-րդ հորիզոնականը Billboard Hot 100 չարթում` առաջին շաբաթվա ընթացքում վաճառվելով 7000 օրինակ։ Երգի ճապոներեն տարբերակը թողարկվել է 2019 թվականի հոկտեմբերին։

Ստեղծագործություն 
2019 թվականի փետրվարին YG Entertainment-ի գլխավոր տնօրեն Յան Հյոն Սոկը հայտարարել է, որ մարտին Blackpink խումբը պետք է վերադառնար մինի ալբոմով։ Սինգլի և ալբոմի մասին հայտարարվել է մարտի 25-ին։ Մարտի 31-ից ապրիլի 1-ն ընկած ժամանակահատվածում տարբեր սոցիալական կայքերում հրապարակվել են թիզեր լուսանկարները։ Երգը գրել են Թեդի Փաքը և Ռեբեկա Ջոնսոնը, որոնք ավելի վաղ գրել են «Ddu-Du Ddu-Du» երգը, իսկ արտադրությամբ զբաղվել են նրանք, R.Tee.-ն և 24-ը։

Տեսքտը նկարագրվել է որպես «բաժանման օրհներգ», իսկ հենց երգը նկարագրվել է որպես «թրեպի տարրերով էլեկտրոփոփ ժանրի երգ»։

Երաժշտական տեսահոլովակ 

Երաժշտական տեսահոլովակը նկարահանվել է Հեն Սըն Սոյի կողմից` մարտի կեսերին։ Այն թողարկվել է երգի հետ համատեղ։ Տեսահոլովակի թողարկումից հետո այն միարժամանակ դարձել է ՅուԹյուբի ամենահայտնի և ամենաշատ դիտումներ ունեցող հոլովակը` 32 րոպեյվա ընթացքում հավաքելով մեկ միլիոն հավանում, իսկ 24 ժամվա ընթացքում հավաքելով 56,7 միլիոն դիտում, որը միջինում կազմում է 650 դիտում մեկ վայրկյանի ընթացքում։ Բացի այդ, այն դարձել է ՅուԹյուբում ամենաարագ 100 միլիոն դիտում հավաքած տեսահոլովակը (2 օր 14 ժամ)` անցնելով կորեացի երգիչ Փսայի 2013 թվականի «Gentleman» երգի տեսահոլովակի ռեկորդը։ Այն նաև ռեկորդ է սահմանել YouTube Premiere-ում` միարժամանակ 979 000 դիտորդներով։ Ապրիլի 9-ին խմբի ՅուԹյուբյան ալիքում թողարկվել է երգի պարային պրակտիկայի հոլովակը։ Հարավկորեական KBS հեռուստատեսային ընկերությունն արգելել է տեսահոլովակի ցուցադրությունը` «երկրում ճանապարհային երթևեկության մասին օրենքի խախտման համար», քանի որ հոլովակում Ռոսեն մեքենան վարում է բարձր արագությամբ և առանց ամրագոտու` փորձելով ինքն իրեն ավտովթարի ենթարկել։

Առաջխաղացում 
Blackpink-ը երգը կատարել Հարավային Կորեայի մի քանի երաժշտական նախագծերի, ներառյալ Show! Music Core-ի և Inkigayo-յի ժամանակ։ Խումբը նաև կատարել է «Kill This Love»-ը և խմբի այլ երգերը ապրիլի 12-ին Կոաչելլա փառատոնի ժամանակ։

Առևտրային հաջողություն 
«Kill This Love»-ը 25-րդ հորիզոնականով դեբյուտ է կատարել Gaon թվային չարթում, իսկ երկրորդ շաբաթվա ընթացքում դեբյուտ է կատարել երկրորդ հորիզոնականում, որը դարձել է խմբի 6-րդ երգը, որն ընդգրկվել է թոփ 5-ում։ ԱՄՆ-ում երգը դեբյուտ է կատարել 41-րդ հորիզոնականում` առաջին շաբաթվա ընթացքում վաճառվելով 7000 օրինակ և հավաքելով 18,6 միլիոն սթրիմինգ։ Billboard Hot 100 չարթում երգը մնացել է չորս շաբաթ շարունակ։ Մեծ Բրիտանիայում «Kill This Love»-ը հասել է 33-րդ հորիզոնականի, որը դարձել է Հարավային Կորեայի գըրլ բենդերի համար լավագույն ցուցանիշը։

Մրցանակներ և անվանակարգեր

Չարթեր

Շաբաթական չարթեր

Տարեվերջյան չարթեր

Նշում. ARIA Charts չարթում մինի ալբոմը զբաղեցրել է 18-րդ հորիզոնականը, սակայն սինգլը չի ընդգրկվել չարթում։

Թողարկման պատմություն

Ծանոթագրություններ 

2019 երգեր
Blackpink խմբի երգեր